Eva Murati

**Eva Murati** (lindur më 25 maj 1995) është aktore dhe prezantuese shqiptare. Ajo ka nisur karrierën e saj në moshën 15-vjeçare duke u bërë e njohur nëpërmjet reklamave dhe projekteve në modelim. Evës, iu dha mundësia të drejtonte emisionin e saj të parë *Antilope* dhe më pas të prezantonte përkrah  Adi Krastës programin *Duartrokitje*, të dy projekte në televizionin Agon Channel. Në vitin 2016 u transferua në Vizion Plus, ku prezantoi *Miss Universe Albania* dhe *VIP Zone*. Për momentin ajo prezanton Studio UEFA Champions League dhe *Sport Week* në Tring Sport. Murati debutoi në filmin *The Outlaw* në vitin 2013. Në vitin 2017, ajo aktroi në filmin *Ti mund të më quash Xhon*. Në vitin 2016, u bë pjesë e serialit *Skanderbeg*. Projekti i saj i fundit është *Kangur TV Show*, i cili është ende në fazë xhirimi. Eva konsiderohet si një ndër prezantueset më me prospektive të televizionit shqiptar.

## Vitet e para 
### Fëmijëria 
Murati ka lindur në 1995 dhe është vajza e doktorit Arben Murati dhe inxhinieres Anila Stratobërdha Murati. Ajo ka lindur në Elbasan por familja e saj u shpërngul në Tiranë kur ajo ishte 6-vjeçe. Eva ka një motër dhe një vëlla, të dy më të vegjël. Ajo është mbesa e Pandi Stratobërdhës, inxhirierit hidroteknik, një ndër krijuesit e Universitetit të Tiranës në 1957 dhe një ndër anëtarët e akademisë së shkencave të Shqipërisë që prej krijimit të saj në vitin 1973.

### Arsimimi 
Gjatë periudhës që e ka jetuar në Elbasan, ajo filloi klasën e parë në shkollën italiane Imelda Lambertini ku mësoi italishten dhe u njoh me kulturën italiane, gjë që ndikoi shumë në jetën e saj. Pasi familja e saj u shpërngul në Tiranë ajo u regjistrua në shkollën Udha e Shkronjave. Në klasën e gjashtë ajo kaloi në The Independent College nga ku mbaroi 9-vjeçaren. Studimet e shkollës së mesme i kreu në gjimnazin publik Petro Nini Luarasi, ku fitoi dhe audicionin e saj të parë nga ku hodhi hapat fillestare në botën e showbiz-it. Ajo vazhdoi karieren e saj akademike duke u diplomuar në Fakultetin e Drejtesisë (pjesë e Universitetit shtetëror të Tiranës).  

Pasioni i saj për artin nisi në një moshë të re ku morri pjesë në konkurse të ndryshme si *Tirana Teens* dhe më pas u bë e pjesë e klubit shkollor të aktiviteteve artistike. Krahas shkollës ajo ishte pjesë e skuadrës së debatit në disa kompeticione midis gjimnazeve. Gjatë periudhës para universitare Murati ka marre pjesë në Olimpiaden e Matematikes dhe Formimit të Përgjithshëm, ku ka dalë në vend të tetë në rang kombtar. 
  
## Karriera 
### Modeling dhe reklama 
Pasi filloi shkollën e mesme ajo morri pjesë në audicionin e saj të parë për reklamën e Tirana East Gate nga ku filloi karriera e saj në boten e showbiz-it. Ajo gjithmonë e përshkruar këtë audicion si një "goditje fati" pasi ishte ideja e një shoqes të saj për të marrë pjesë. Më pas ajo realizoi dy spote për TEG, *Diçka e madhe po vjen* dhe *Jemi ne*, të dyja të prodhuara nga Le Spot Production. Nga ai moment ajo filloi te angazhohej më seriozisht në botën e spektaklit. Murati morri pjesë në spotin e Eagle Mobile *Bring a friend* të prodhuar nga Kube Studio, së bashku me komedianin Gentian Zenelaj. Spoti morri shumë famë per shkak te shprehjes *Do sjell gjyshen pasdite* pasi u transmetua gjatë hapsirave publicitare te Kampionatit Europian 2012. 

Ajo u bë pjesë e projektit të Albtelecom në rolin e Erës, në reklamat në formë seriali së bashku me Amos Muji Zaharia, Viola Spiro dhe Jetmir Pjeternikaj. Ajo luajti në *Intro Era*, *Lea*, *Dhuratat e Mirenjohjes*, *Anoying Chef*, *Intro Jona*, *ALBwifi*, *Déjà vu*, *Love*, *You deserve More* dhe *Super-Family*  nga prill 2016 deri në maj 2017. Të gjitha të prodhuara nga Anima Pictures.
Pasi morri pjesë në reklamën e parë për Albtelcom ajo u bë dhe imazhi i kompanisë duke e përfaqesuar atë në shumë evente si Kampionati Europian 2016. 
 
Eva Murati ka qënë imazh i La Blanche Lingerie në edicionin 2012 të katalogve pranverë, verë dhe vjeshtë. Ajo ka pozuar për Sherri Hill Albania në 2013-ën, në Berat, të fotografuar nga  Fadil Berisha. Setin e parë fotografik si nuse ajo e bëri për Ma Belle Wedding Dress në 2011-ën, për të bashkëpunuar më pas me Geradina Sposa në shumë katalogë përgjatë viteve. Gjithashtu është bërë  pjesë e sfilatës së përvitshme Geraldina Sposa Fashion Show qe prej vitit 2014.

Ajo ka qënë imazh i shumë firmave si Delirium, Sassofono, Tier, Papillon dhe ka promovuar Kalleshi Center dhe Sante Plus Estetic.
Murati ka qënë pjesë e kopertinës së Vip Albania në dhjetor 2013 kur filloi te punonte në Agon Channel dhe më pas në tetor 2016 kur nisi programi i saj televiziv *VIP Zone*. Më pas ajo ishte në kopertinën e revistës WHO në prill 2016 kur prezantoi Miss Universe Albania 2016. Kopertina e revistës Living Pranverë 2017 ishte për të promovuar projektin e saj më të  ri, UEFA Champions League. Eva Murati është personazhi me moshën më të re në kopertinën e asaj reviste. Ajo ishte vetëm 21 vjeç.

### Televizion 
#### Agon Channel 
Eva pati daljen e parë në ekran në moshën 18 vjeçare kur filloi punë në televizionin italo-shqiptar Agon Channel, në tetor 2013, ku ishte prezantuese e spektaklit primetime *Antilope*. Ne këtë spektakël ajo pati mundësi të intervistonte artiste italine si Manuela Arcuri, Enzo Iacchetti etj., baritonin Gëzim Myshketa dhe shumë të tjerë.

Gjatë kohës që ishte pjesë e Agon Channel ajo u përfshi në spektaklin e së Dielës *Dita e Shtatë* duke marrë pjesë në disa filma dhe seriale televizivë. Ajo rikthehet në televizion në mars 2016 në prezantimin e *Në kërkim të Miss Univese Albania*. Konkursi i bukurisë pati një tjetër strukturë nga vitet e kaluara pasi spektakli zgjati për katër muaj duke kulmuar më pas në natën gala në studiot e Tring Digital, ku Murati tërhoqi vëmëndjen e produksionit të Tring, me të cilët ajo do bashkëpunonte në të ardhmen.  

Në filimin e sezonin televiziv 2016-2017 ajo ishte moderatore e emisionit më të ri në televizionin kombëtar Vizion Plus, *VIP Zone*, një emision kulturor me  intervista personazhesh nga fusha e politikës, artit dhe sportit. Ajo intervistoi ikonën e muzikës italiane Albano Carissi, CEO-n e  Albtelecom Erkan Tabak, Kryetarin  e Dhomës së Tregtisë Nikolin Jaka, presidentin e Buisness Albania, Luan Bregasi, sopranon Inva Mula, 12 herë kompionin e boksit Nelson Hysa, producenten Diana Toska etj. Emisioni gjithashtu promovonte turizmin dhe kultura të reja.  

Pasi morri njohje më të gjërë, asaj iu besua prezantimi i Studio UEFA Champions League. Emisioni filloi në janar 2017 në platformën e Tring Digital dhe u transmetua Tring Sport 1 HD dhe Vizion Plus HD. Për shkak të këtij emisioni  asaj iu desh të linte *VIP Zone*. Kjo ishte një lëvizje strategjike në karrierën e saj duke marrë  parasysh influencën e madhe që ka futbolli në Shqipëri. Pas vlersimit pozitiv të ketij emisioni, Murati do jetë prezantuesja e Studio UEFA Champions League 2017-2018

#### Prezantime të tjera 
*One Billion Rising* është një lëvizje feministe në të gjithë botën për të ndihmuar fuqizimin e femrës. Koncerti për nder të kesaj lëvizjeje u prezantua nga Murati në bulevardin Deshmorët e Kombit, ku morrën pjesë me mijra femra duke kercyer koreografine e kënges *Break the Chain*. Ky event pati një ndikim shumë të madh në jetën e saj  pasi ajo vazhdoi të ishte një mbrojtëse e të drejtave të femrave.  

Murati prezantoi koncertin e përvitshëm të 8 marsit në nder të ditës ndërkombtare të gruas në pallatin e kongreseve. Në event morrën pjesë shumë figura politike dhe u përmbyll nga një fjalim të mbajtur prej kryeministrit të atëhershëm të Shqipërisë, Sali Berisha. 
Me rastin e 100 vjetorit të pavarsis së Shqipërisë, u zhvillua koncerti festiv të cilin Murati e prezantoi në 29 nëntor 2012.  
Koncerti klasik i vitit të ri 2016 u prezantua nga Eva Murati dhe prezantuesi Xhani Shqerra.

### Dalje të tjera 
Gjate periudhës që ishte pjesë e botës së konkurseve të bukurisë duke prezantuar *Miss Universe Albania*, Murati ishte pjesë e jurisë së Miss Teen Albania 2016.

Murati ishte gjithashtu pjesë e jurisë së emisionit televiziv Shopping Night si keshilluse mode, e cila u trasmetua në Vizion Plus dhe Living HD.
Ajo kanë qënë e ftuar në sketch-show *Apartamenti 2XL*, talk show *Rudina*, *Takimi I Pasdites* , *Thurje*, *Mesdite*, *IN Style*, *Vizioni I Pasdites*, *3JAT*, *Express Roze*, *Life in a Minute*, *Thumb*, *Procesi Sportiv*, *Ora Sport*, *Glob*, *Amerikani – I pari në lajme*, *Hit Play*, emisionin e gatimit *Cotto & Mangiatto* dhe *Linda dhe Frutat*, emisionet e darkës Oktapod, Top Show Magazine *Turini I Trete*, *ProArt*, *Natën me Fatmir Spahiun* emisionet e mëngjesit *Mirmengjes Shqiperi*, *Wake Up*, *Vila 24* dhe *Dite e Re*.

### Film 
Eva Murati debutoi si aktore në filmin me metrazh të shkurtër *The Outlaw* me regji të Aldi Karaj dhe produksion të AK Filmwork Production në rolin e Arjetës përkrah aktorit Gazmend Paja. Filmi pati premierën në tetor të 2013-ës në Tiranë dhe ishte pjesë e festivalit të filmit në Durrës. 
 
Në dhjetor 2016 Murati morri pjesë në projektin artistik *EKSOD* nga Justin Fernando Valls ne rolin e Junës. E insipiruar nga eventet politike të kohës projekti, prodhuar nga JFV Production, tregon deshirën e të rinjve për tu larguar nga Shqipëria ne sajë të mungesës së mundësive dhe mos arritjes së synimeve për shkak të sistemit të korruptuar. 

Murati aktroi në filmin me metrazh të gjatë *Ti mund të më quash Xhon* në rolin e Alba Bashës me aktor të tjerë Genti Kame, Gëzim Rudi dhe Ermira Gjata. Ajo fillimisht fitoi roli e protagonistes Lorna por e refuzoi për arsye personale. Në këtë film për të rinj ajo luan rolin e një adoleshenteje me shpirt të lirë e cila vjen nga një familje e pasur me lidhje politike. Ajo është gjithashtu shoqja më e ngushtë e Lornës. Ky film është me produksion te  Papadhimitri Production pati premierën në 29 mars 2017 në rrjetin e kinemave Imperial dhe kinema Millenium.   

### Seriale 
Në dhjetor 2015 luajti  në serilin televiziv *Kokrrat* në rolin e farmacistes dhe vajzës me të cilën personazhi kryesor dashurohet. Seriali është prodhim i Digitalb dhe është trasmetuar në T HD dhe IN TV. 

Në 2016-ën ajo luajti në serialin *Skanderbeg* në rolin e Marës, motrës fiktive të heroit kombëtar shqiptar Gjergj Kastriot Skënderbeu përkrah aktorve Laert Vasili, Ermal Mamaqi, Vedat Bajrami dhe Zyliha Miloti. *Skanderbeg* konsiderohet si seriali me buxhetin më të lartë në historinë e televizionit shqiptar. Me regji nga amerikani Adam Pray, *Skanderbeg* është prodhim i Digitalb dhe Cukali Production.  

Eva Murati  do të jetë pjesë e kastit në serialin *Kangur Tv Show*, me regji dhe skenar nga Luan Kryeziu, prodhim i Iliria Film Production. Seriali ka filluar produksionin në qershor 2017 në Shqipëri dhe është ende në fazë xhirimesh.

### Teatër 
Murati pati debutimin e saj te parë teatral në adaptimin e *Opera për Tre Grosh* të Bertolt Brecht,  si protagoniste në rolin e Polly Peachum. 
Më pas ajo tregoi aftësite e saj në këngë dhe kërcim në adaptimin muzikor të veprës së Shakespeare *Dy Zotërinj nga Verona* në rolin kryesor të Silvias.

## Jeta personale 
Eva njihet si aktiviste dhe mbrojtëse e të drejtave të kafshëve. Gjatë periudhës që prezantonte *Miss Universe Albania*, ajo u bë mbështetëse e Kryqit të Kuq dhe është antare aktive e tij. Ajo ka shfaqur bindje liberale, edhe pse nuk është shprehur kurrë rreth pikëpamjeve të saj politike. 

Që prej fillimeve në karrierën e saj me lëvizjen *One Billion Rising* Murati konsiderohet si feministe dhe ka qënë mbrojtëse e barazisë gjinore dhe të drejtave të barabarta. Ajo shpesh është shprehur se duhen më shumë reforma në ndihmë të emancipimit femëror dhe ka përdorur imazhin e saj për të influencuar vajzat e reja për të qënë më të pavarura.  Eva është njohëse e gjuhës angleze, italiane dhe spanjolle dhe gjithashtu ka njohuri në gjuhën franceze.

## Filmografia 
### Film 
### Televizion 
### Teater 
## Referime 
## Lidhje të jashtme 
* 
*